SL Uradni list Evropske unije L 95/41

ODLOČBA KOMISIJE

z dne 30. marca 2007

o finančnem prispevku Skupnosti za temeljno raziskavo o razširjenosti salmonele pri klavnih prašičih, ki jo je treba izvesti v Bolgariji in Romuniji

(notificirano pod dokumentarno številko C(2007) 1394)

(Besedilo v bolgarskem in romunskem jeziku je edino verodostojno)

(2007/219/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti člena 20 Odločbe,

ob upoštevanju naslednjega:

(1) Odločba 90/424/EGS določa finančne prispevke Skupnosti za posebne veterinarske ukrepe. Prav tako predvideva, da mora Skupnost sprejeti ali pomagati državam članicam pri sprejetju tehničnih in znanstvenih ukrepov, potrebnih za razvoj zakonodaje Skupnosti na področju veterine in za razvoj izobraževanja ali usposabljanja na področju veterine.

(2) Uredba (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (2), predvideva, da je treba določiti cilj Skupnosti za zmanjšanje razširjenosti salmonele v čredah klavnih prašičev do konca leta 2007.

(3) Znanstveni odbor za biološka tveganja Evropske agencije za varno hrano (EFSA) je na zasedanju 16. marca 2006 na zahtevo Komisije sprejel mnenje v zvezi z „Oceno tveganj in zmanjševanjem možnosti za nastanek salmonele pri proizvodnji prašičev“. V navedenem mnenju so predlagane tehnične specifikacije za temeljno raziskavo o razširjenosti salmonele pri pitancih v Skupnosti.

(4) Za določitev cilja Skupnosti morajo biti na voljo primerljivi podatki o razširjenosti salmonele v populacijah klavnih prašičev v Bolgariji in Romuniji. Taki podatki trenutno niso na voljo, zato je treba v navedenih državah članicah v primernem obdobju izvesti posebno raziskavo za spremljanje razširjenosti salmonele pri klavnih prašičih.

(5) Druge države članice morajo v skladu z Odločbo Komisije 2006/668/ES z dne 29. septembra 2006 o finančnem prispevku Skupnosti za temeljno raziskavo o razširjenosti salmonele pri klavnih prašičih, ki se bo izvajala v državah članicah (3), med oktobrom 2006 in septembrom 2007 izvesti temeljno raziskavo o razširjenosti salmonele pri pitancih. Enak postopek je treba uporabiti tudi pri temeljnih raziskavah v Bolgariji in Romuniji. Vendar je treba obdobje raziskave skrajšati, da se omogoči istočasna analiza podatkov vseh držav članic.

(6) V skladu z mnenjem EFSA se priporoča, da klavnice za ugotovitev prisotnosti salmonele pri prašičih za zakol vzorčijo z uporabo ileocekalnih bezgavk. Tako vzorčenje je zato treba uporabiti kot orodje za spremljanje razširjenosti salmonele pri klavnih prašičih.

(7) Raziskava bo zagotovila tehnične podatke, potrebne za razvoj zakonodaje Skupnosti na področju veterine. Glede na pomembnost zbiranja primerljivih podatkov o razširjenosti salmonele pri pitancih v Bolgariji in Romuniji, je treba navedenima državama dodeliti finančni prispevek Skupnosti za izvajanje posebnih zahtev raziskave. Zato je primerno, da se povrnejo celotni stroški laboratorijskih preskušanj, za katere velja zgornja meja. Vsi drugi stroški, povezani na primer z vzorčenjem, potovanjem, upravljanjem itd., niso upravičeni do finančnega prispevka Skupnosti.

(8) Finančni prispevek Skupnosti je treba dodeliti pod pogojem, da se raziskava izvede v skladu z zakonodajo Skupnosti in da izpolnjuje nekatere druge natančno določene pogoje. Zlasti je finančni prispevek treba dodeliti, če so predvideni ukrepi učinkovito izvedeni in pod pogojem, da organi pošljejo vse potrebne informacije v za to določenih rokih.

(9) Treba je določiti menjalni tečaj, ki se bo uporabil pri zahtevkih za plačilo, predloženih v nacionalni valuti, kakor je opredeljeno v členu 1(d) Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za euro (4).

(10) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO ODLOČBO:

Člen 1

Vsebina in področje uporabe

1. Izvede se raziskava za oceno razširjenosti Salmonelle spp. pri klavnih prašičih v Bolgariji in Romuniji, vzorčenih v klavnicah v navedenih državah članicah („raziskava“).

2. Raziskava zajema obdobje od 1. aprila 2007 do 30. septembra 2007.

3. Za namen te odločbe je „pristojni organ“ organ ali organi države članice, kakor so imenovani v skladu s členom 3(1) Uredbe (ES) št. 2160/2003.

Člen 2

Tehnične specifikacije

Vzorčenje in analizo za namen raziskave izvaja ali nadzoruje pristojni organ v skladu s tehničnimi specifikacijami iz Priloge I.

Člen 3

Zbiranje podatkov, ocenjevanje in poročanje

1. Pristojni organ zbere in oceni dosežene rezultate v skladu s členom 2 te odločbe ter vse potrebne zbirne podatke in svojo oceno posreduje Komisiji.

Komisija navedene rezultate skupaj z nacionalnimi zbirnimi podatki in ocenami, ki so jih opravile države članice, posreduje Evropski agenciji za varnost hrane, ki jih bo preučila.

2. Nacionalni zbirni podatki in rezultati iz odstavka 1 so javno dostopni v obliki, ki zagotavlja zaupnost.

Člen 4

Finančni prispevek Skupnosti

1. Bolgariji in Romuniji se dodeli finančni prispevek Skupnosti za stroške laboratorijskega preskušanja, tj. bakteriološko odkrivanje Salmonelle spp. ter serotipizacijo ustreznih izolatov in serologijo.

2. Najvišji finančni prispevek Skupnosti znaša:

(a) 20 EUR za preskus za bakteriološko odkrivanje Salmonelle spp.;

(b) 30 EUR za serotipizacijo ustreznih izolatov.

Vendar finančni prispevek Skupnosti ne presega zneskov iz Priloge II.

Člen 5

Pogoji za dodelitev finančnega prispevka Skupnosti

1. Finančni prispevek iz člena 4 se Bolgariji in Romuniji dodeli pod pogojem, da se raziskava izvaja skladno z ustreznimi določbami zakonodaje Skupnosti, vključno s pravili o konkurenci, oddaji javnih naročil ter ob upoštevanju naslednjih pogojev:

(a) najpozneje do 1. aprila 2007 začnejo veljati zakoni in drugi predpisi, potrebni za izvajanje raziskave;

(b) poročilo o napredku za prve tri mesece raziskave se posreduje do 31. julija 2007; poročilo o napredku vsebuje vse podatke, zahtevane v Prilogi I;

(c) najpozneje do 31. oktobra 2007 se pošlje končno poročilo o tehnični izvedbi raziskave, vključno z dokazili o nastalih stroških ter rezultatih, doseženih v obdobju od 1. aprila 2007 do 30. septembra 2007; dokazila o nastalih stroških vsebujejo vsaj podatke iz Priloge III;

(d) raziskava se izvede učinkovito.

2. Na zahtevo Bolgarije ali Romunije se lahko plača predujem v višini 50 % celotnega zneska iz Priloge II.

3. Nespoštovanje rokov iz odstavka 1(c) pomeni postopno zmanjšanje finančnega prispevka za izplačilo, kar znaša 25 % skupnega zneska do 15. novembra 2007, 50 % do 1. decembra 2007 in 100 % do 15. decembra 2007.

Člen 6

Menjalno razmerje za izdatke

Zaradi upravne učinkovitosti morajo biti vsi izdatki, predloženi za finančni prispevek Skupnosti, izraženi v eurih. V skladu z Uredbo Komisije (ES) št. 1913/2006 z dne 20. decembra 2006 o podrobnih pravilih za uporabo kmetijsko-monetarne ureditve za euro v kmetijskem sektorju in o spremembi nekaterih uredb (5), se za izdatke v valuti, ki ni euro, uporabi zadnji menjalni tečaj, ki ga določi Evropska centralna banka pred prvim dnem v mesecu, v katerem zadevna država članica predloži zahtevek.

Člen 7

Uporaba

Ta odločba se uporablja od 1. aprila 2007.

Člen 8

Naslovljenci

Ta odločba je naslovljena na Republiko Bolgarijo in na Romunijo.

V Bruslju, 30. marca 2007 Za Komisijo Markos KYPRIANOU Član Komisije

(1) UL L 224, 18.8.1990, str. 19. Odločba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).

(2) UL L 325, 12.12.2003, str. 1. Uredba, kakor je bila nazadnje spremenjena z Uredbo Sveta (ES) št. 1791/2006.

(3) UL L 275, 6.10.2006, str. 51.

(4) UL L 349, 24.12.1998, str. 1.

(5) UL L 365, 21.12.2006, str. 52.

PRILOGA I Tehnične specifikacije v skladu s členom 2 1. Vzorčenje Najmanjše število prašičev, ki so bili v prejšnjih treh mesecih na ozemlju države članice, se naključno vzorči na naslednji način: Bolgarija: 192 Romunija: 300 Zaradi možnosti, da bi bili nekateri vzorci iz različnih vzrokov izločeni iz preiskave, Bolgarija in Romunija za analizo zbereta 10 % več vzorcev. Vzorčenje je stratificirano po sodelujočih klavnicah in proporcionalno po njihovih zmogljivostih. Vsaka od navedenih držav članic uvrsti vse klavnice glede na proizvodnjo pitancev v prejšnjem letu. Tako vsaka opredeli tiste obrate, ki predstavljajo 80 % vseh zaklanih pitancev. Skupno število prašičev in trupov za vzorčenje v vsaki klavnici, vključeni v raziskavo, se oceni tako, da se pomnoži velikost vzorca (npr. 2 400) z deležem v prejšnjem letu predelanih pitancev. Na primer, če ena klavnica predstavlja 25 % zaklanih pitancev v izbrani klavnici (od teh, ki predstavljajo vsaj 80 % vseh zaklanih pitancev v vsaki državi članici), potem vzorči 600 (2 400 x 0,25) prašičev. Ti se enakomerno razdelijo, tako da se v 12 mesecih vsak mesec vzorči 50 prašičev. Naslednji primer je prikazan v preglednici 1. Če klavnica ne obratuje več, če je bil odprt nov obrat ali je predvidena znatna sprememba proizvodnje v obratu v času preiskave, pa se ocenjena proizvodnja ustrezno prilagodi. Preglednica 1 Ponderiranje klavnic za namen dodelitve števila pitancev, ki jih je treba vzorčiti v vsaki klavnici; izračun števila vzorčenih živali na klavnico Identifikacijska oznaka klavnice Število pitancev, predelanih v prejšnjem letu Odstotek skupnega zakola, vključenega v raziskavo Število odvzetih vzorcev na klavnico Število vzorcev na mesec (/12) AXD 88 000 17,6 0,176 × 2 400 = 422,4 422,4 : 12 = 36 SVH 25 000 5,0 TPB 75 000 15,0 MLG 100 000 20,0 GHT 212 000 42,4 Skupaj 500 000 (1) 100,0 Za vsako klavnico se za vsak mesec naključno izbere število med 1 in 31. Če je naključno izbrana številka datum zakola v tem mesecu, potem je ta datum izbran za vzorčenje. Če ni, potem se naključno izbere nova številka. Ta postopek se izvaja enkrat mesečno in se ponavi toliko krat, kolikor je vzorcev, ki jih je treba zbrati v klavnici. Na primer, za klavnico AXD se postopek ponovi vsaj 36-krat, da se naključno izbere vsaj 36 delovnih dni. V skladu s tem je mogoče vzorčiti tudi več kot en trup na isti dan. Ker je lahko število zaklanih živali na določen datum zelo različno, se na naključno izbrani datum zakola naključno izbere posamezna žival za vzorčenje. Na izbrani datum mora biti znano skupno število izbranih živali, osebje klavnice pa nato naključno izbere trup ali trupe z uporabo obrazca za naključno izbiranje, ki je bil ustvarjen z uporabo največjega števila, ki presega najvišje možno število pitancev, zaklanih na kateri koli dan v kateri koli klavnici v državi članici. Preglednica za naključni izbor lahko zgleda, kot je prikazano v preglednici 2. Preglednica 2 Preglednica za naključni izbor Klavnica Dan v mesecu Identiteta trupa (2) AXD 19 5 4 2 12 124 12 2 8 59 Iz temeljne raziskave so izključene naslednje živali: — živali z živo težo manj kot 50 kg in več kot 170 kg, — živali, ubite v prisilnem zakolu, — vsak trup, ki je v celoti neuporaben. 2. Vzorci 2.1 Vzorčenje na splošno — Skupek ileocekalnih bezgavk ali vsaj pet posameznih ileocekalnih bezgavk vseh izbranih prašičev. Če je mogoče, se zbere vsaj 25 gramov bezgavk brez masti ali veznih tkiv. — V klavnicah se vodijo evidence o dnevu in uri vsakega vzorčenja ter dnevu, uri in imenu kurirja, ki vzorce dostavlja. 2.2 Podrobnosti o vzorčenju ileocekalnih bezgavk Odpre se mezenterij med cekumom in delom ileuma, ki je najbližje cekumu tako, da ileocekalne bezgavke pridejo na površje odprtega dela. Če se zbira posamezne bezgavke, se ti brez noža, vendar z orokavičenimi prsti, poberejo iz tako odprtega mezenterija. Bezgavke ali skupek se položijo v plastično vrečko, ki je opremljena z datumom, uro, identifikacijsko oznako klavnice in identifikacijsko oznako vzorca. 3. Prevoz Vzorce je treba v 36 urah s hitro pošto ali kurirjem poslati v ustrezen laboratorij, kamor ne smejo prispeti pozneje kot 72 ur po vzorčenju. Vzorce, dostavljene pozneje kot 72 ur po vzorčenju, se zavrže, razen če se analiza začne v 96 urah po vzorčenju in so bili vzorci neprenehoma hlajeni. 4. Analiza in serotipizacija vzorcev Analiza in serotipizacija vzorcev potekata v nacionalnem referenčnem laboratoriju (NRL). Kadar nacionalni referenčni laboratorij nima zmogljivosti za izvajanje vseh analiz ali odkrivanja ne izvaja rutinsko, lahko pristojni organi za izvajanje analiz imenujejo omejeno število drugih laboratorijev, vključenih v uradni nadzor nad salmonelo. Navedeni laboratoriji morajo imeti dokazane izkušnje pri uporabi zahtevane metode odkrivanja, vzpostavljen sistem zagotavljanja kakovosti v skladu s standardom ISO 17025 in biti pod nadzorom NRL. V laboratoriju se vzorci hladijo do bakteriološkega pregleda, ki se opravi v 24 urah po prejemu vzorcev, tako da se ta analiza začne najpozneje 96 ur po zbiranju vzorcev. 4.1 Priprava vzorca Bezgavke se pred analizo površinsko dekontaminira tako, da se jih pomoči v absolutni alkohol ter posuši z zrakom. Vse bezgavke se zberejo in zaprejo v plastično vrečko, kjer se jih nato potolče s kladivom ali podobnim sredstvom, da se bezgavke zdrobijo. Homogenizirane bezgavke se stehtajo in položijo v predhodno segreto razkuženo posodo s peptonsko vodo, ki se ji doda pufer (BPW) v raztopini 1:10. Posode se inkubira za skupno (18 ± 2) ur pri (37 ± 1)°C. 4.2 Metoda odkrivanja Uporablja se metoda, ki jo priporoča Referenčni laboratorij Skupnosti za salmonelo iz Bilthovna na Nizozemskem. Navedena metoda je opisana v sedanji različici osnutka Priloge D ISO 6579: 2002: „Odkrivanje Salmonelle spp. v živalskih fekalijah in vzorcih iz primarne faze vzreje“. Pri tej metodi se uporablja spremenjeno poltrdno sredstvo Rappaport-Vassiladis (MSRV) kot edino sredstvo za selektivno obogatitev. 4.3 Serotipizacija Vse izolirane seve, potrjene kot Salmonella spp., se serotipizira v skladu s shemo Kaufmann-White. Za zagotavljanje kakovosti, se v referenčni laboratorij Skupnosti pošlje 16 tipiziranih in 16 netipiziranih izolatov. Če je izoliranih manj sevov, se pošlje vse. 4.4 Tipizacija fagov Kadar so izolati salmonele serovar Typhimurium in salmonele serovar Enteritidis tipizirani fagi (neobvezno), se uporabljajo metode, ki jih je opisal referenčni center za tipiziranje fagov salmonele pri SZO, Agenciji za zdravstveno varstvo, Colindale, Združeno kraljestvo. 4.5 Preskušanje protimikrobne občutljivosti V primeru preskušanja protimikrobne občutljivosti (neobvezno) se uporabi validirana in nadzorovana metoda preskušanja, kot so tiste, ki jih priporoča Nacionalni odbor za klinične laboratorijske standarde (National Committee for Clinical Laboratory Standards, NCCLS, od 1. januarja 2005: „Inštitut za klinične in laboratorijske standarde“ (Clinical and Laboratory Standards Institute – CLSI). Sprejemljivi sta tako metoda agar difuzije kot razredčitve gojišča. Rezultati bodo sporočeni kot kvantitativni podatki (najmanjša inhibicijska koncentracija za metode razredčitve in premer zone inhibicije za metode difuzije) in kvalitativni podatki (delež odpornih izolatov). Kvalitativni podatki temeljijo na razlagi v skladu epidemiološkimi presečnimi vrednostmi, ki jih je predstavil Evropski odbor za preskušanje za protimikrobne občutljivosti (EUCAST), na: http://www.eucast.org Izolate se preskuša na občutljivost na protimikrobne snovi, naštete spodaj: — ampicilin ali amoksicilin, — tetraciklin, — kloramfenikol, — florfenikol, — nalidinska kislina, — ciprofloksacin (zaželjeno) ali enrofloksacin, — sulfonamid (zaželjeno sulfametoksazol), — sulfonamid/trimetoprim ali trimetoprim, — gentamicin, — streptomicin, — kanamicin (zaželjeno) ali neomicin, — 3. generacija cefalosporina (zaželjeno cefotaksim), — kolistin (neobvezno). Pred začetkom raziskave državi članici organizirata usposabljanje za udeležene stranke. 5. Evidence in hramba vzorcev Bakteriološke evidence o vseh obdelanih vzorcih se hranijo v obliki, ki je v skladu ali primerljiva s primerom v preglednici 3. Vse izolirane seve je treba shraniti v prostorih NRL obeh držav članic, dokler je zagotovljena celovitost sevov za najmanj pet let. Vsi vzorci mesnega soka za serologijo se hranijo v zamrznjeni obliki dve leti. Preglednica 3 Primer evidenc, ki jih je treba imeti o vseh obdelanih vzorcih Vzorec Potrdilo o prejemu Analiza Oznaka vzorca + tip Identifikacijska oznaka klavnice Naziv Datum Ura Naziv Datum Ura Poz. ali neg. Serovar Vrsta faga Antibiogram Identifikacijska oznaka hrambe 1 S EU012 PW 3-10-06 12:00 AB 3-10 14:00 Neg. 2 L EU023 PW 4-10 12:30 AB 4-10 14:00 Poz. Typh DT04 ASTSu (IDnr) 3 L EU083 PW 8-10 16:30 AB 9-10 9:00 Poz. Agona n.u. ASTE (IDnr) itd. 6. Poročanje Bolgarije in Romunije Pristojni organ, odgovoren za pripravo letnega nacionalnega poročila o spremljanju salmonele pri živalih v skladu s členom 9 Direktive 2003/99/ES, zbere in oceni rezultate ter poroča Komisiji. Navedena poročila vsebujejo vsaj naslednje podatke: 6.1 Splošni opis izvajanja programa raziskave — opis populacije, zajete v raziskavi, stratificiran glede na zmogljivosti klavnice, — opis postopka naključne izbire, vključno s sistemom obveščanja, — izračunan obseg vzorca, — podrobnosti o organih in laboratorijih, ki sodelujejo pri vzorčenju/preskušanju/tipiziranju, — skupne rezultate raziskave (bakteriološko analizirane vzorce, število pozitivnih, serovar, tip faga in preskus protibiotske odpornosti). 6.2 Popolni podatki o vsaki vzorčeni živali in ustrezni rezultati preskušanja: Države članice predložijo rezultate raziskave v obliki neobdelanih podatkov, pri čemer uporabijo podatkovni slovar in obrazce za zbiranje podatkov, ki jih zagotovi Komisija. Navedeni slovar in obrazce izdela Komisija in vključujejo vsaj naslednje: — sklic na klavnico, — zmogljivost klavnice, — datum in ura vzorčenja, — sklic na vzorce (število), — tip vzetega vzorca: bezgavke, — datum pošiljanja v laboratorij. Naslednji podatki se zberejo v državah članicah za vsak vzorec, poslan v laboratorij: — identifikacijska oznaka laboratorija (če sodeluje več laboratorijev), — prevozna sredstva za vzorce, — datum sprejema pošiljke v laboratorij, — teža vzorca, v primeru preskušanja bezgavke, — rezultati preskušanja posameznih vzorcev: „negativen“ ali v primeru pozitivnega za Salmonello spp. tudi rezultat serotipizacije „serovarja salmonela“ ali „netipiziran“, — rezultat za seve, pri katerih se uporablja preskušanje za protimikrobno občutljivost in/ali fagotipizacija. (1) To število mora predstavljati vsaj 80 % zaklanih pitancev v državi članici. (2) Vzorčiti je treba 5. trup, ki ga je treba predelati 19. dan v navedenem mesecu.

PRILOGA II Najvišji finančni prispevek Skupnosti za Bolgarijo in Romunijo (EUR) Država članica Znesek Bolgarija 4 992 Romunija 7 800